РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број: 06-2/538-21

15. децембар 2021. године

Б е о г р а д

З А П И С Н И К

33. СЕДНИЦЕ ОДБОРА ЗА КУЛТУРУ И ИНФОРМИСАЊЕ

НАРОДНЕ СКУПШТИНЕ РЕПУБЛИКЕ СРБИЈЕ,

ОДРЖАНЕ 14. ДЕЦЕМБРА 2021. ГОДИНЕ

Седница је почела у 13,00 часова.

 Седницом је председавала Сандра Божић, председник Одбора.

 Седници су присуствовали: Вук Мирчетић, проф. др Марко Атлагић, Јован Колунџија, Александар Чортић, мр Јадранка Јовановић, Милош Терзић, Милица Обрадовић, Дуња Симоновић Братић, Розалија Екрес, Наташа Михаиловић Вацић (дошла у току прве тачке дневног реда), и Жељко Томић (дошао у току прве тачке дневног реда), чланови Одбора.

Седници су присуствовали: Ана Миљанић (Лав Григорије Пајкић), Небојша Бакарец, Марија Тодоровић (Александар Чортић), Зоран Томић (мр Јадранка Јовановић) и Јелена Михаиловић (Снежана Пауновић), заменици чланова Одбора.

 Седници нису присуствовали: Милена Поповић и Жељко Томић, као ни њихови заменици.

 На предлог председавајућег, чланови Одбора су, већином гласова (12 за, један није гласао) усвојили следећи

Д н е в н и р е д

1. Разговор са кандидатима за члана Савета Регулаторног тела за електронске медије које је предложио овлашћени предлагач, универзитети акредитовани у Републици Србији, заједничким договором.

ПРВА ТАЧКА ДНЕВНОГ РЕДА: Разговор са кандидатима за члана Савета Регулаторног тела за електронске медије које је предложио овлашћени предлагач, универзитети акредитовани у Републици Србији

У уводним напоменама, председник Одбора Сандра Божић, подсетила је чланове Одбора да је Одбор за културу и информисање на претходној седници утврдио Листу кандидата и листу организација за члана Савета Регулаторног тела за електронске медије, чији је овлашћени предлагач, универзитети акредитовани у Републици Србији, и објавио је на интернет страници Народне скупштине.

Такође, Одбор је на истој седници, одредио и датум одржавања састанка универзитета ради утврђивања заједничког предлога кандидата за члана Савета Регулаторног тела за електронске медије, који се одржао у петак, 10. децембра 2021. године са почетком у 12,00 часова.

Напоменула је да је, у складу са чланом 11. став 2. Закона, надлежна служба Народне скупштине обезбедила организацијама, које заједно чине јединственог овлашћеног предлагача, простор за одржавање састанка у Згради Народне скупштине, у Београду, Краља Милана 14, ради утврђивања заједничког предлога два кандидата.

Нагласила је да су следећи универзитети овластили по једног свог представника који је присуствовао одржаном састанку и заступао их приликом утврђивања коначног предлога два кандидата за члана Савета Регулаторног тела за електронске медије, и то:

1. Универзитет Мегатренд;
2. Универзитет у Новом Саду и
3. Универзитет у Крагујевцу.

Додала је да су универзитети акредитовани у Републици Србији утврдилу гласањем, у складу са чланом 11. ст. 5. и 6. Закона о електронским медијима коначан предлог два кандидата за члана Савета Регулатора и то:

1. проф. др Весну Балтезаревић и

 2. др Немању Тасића.

Нагласила је и то, да је потребно да Одбор у складу са чланом 11. Став 8. Закона о електронским медијима обави јавни разговор са кандидатима за члана Савета Регулатора.

У складу са горе наведеним, замолила је кандидате да се укратко представе према редоследу пријаве.

Кандидати су укратко образложили своје кандидатуре према редоследу пријаве, односно прво се представила проф. др Весна Балтезаревић, а потом и др Немања Тасић.

Председавајућа се захвалила кандидатима а потом обавестила присутне чланове да ће Одбор упутити Народној скупштини, Извештај са биографијама кандидата и изјавама да прихватају кандидатуру за члана Савета Регулатора.

 У даљем излагању предложила је да се Народној скупштини упути предлог да се Листа кандидата за члана Савета Регулаторног тела за електронске медије разматра по хитном поступку, у складу са чланом 167. Пословника, како би се омогућио несметан рад овог органа.

 Одбор је, већином гласова (14 за, један није гласао), усвојио предлог да Народна скупштина, Листу кандидата за члана Савета Регулаторног тела за електронске медије разматра по хитном поступку.

Одбор је, једногласно (15 за), за известиоца Одбора на седници Народне скупштине, одредио Сандру Божић, председника Одбора.

Седница је завршена у 13,20 часова.

СЕКРЕТАР ПРЕДСЕДНИК

 Дана Гак Сандра Божић